  Туспуктэм: Консатнтин Вознесенских Майя Бывальцева Шуркынмонэ – толсуре Россиысь вить улосвылъёсын удмурт лулчебертлы сӥзем нуналъёс ортчозы. Со сярысь Удмуртиысь йӧскалык политикая министр Эдуард Петров «Удмурт Кенеш» огазеяськонлэн Пичи кенешаз вераз. Нырысетӥез пумиськон 18-тӥ шуркынмонэ Пермь шаерысь Бадӟым Гондыр гуртын ортчоз. Собере Киров улосвылын, Марий Элын, Татарстанын, Башкортостанын ужрадъёс луозы. Эдуард Петровлэн кылъёсызъя, отын улӥсьёслэсь кулэяськонъёссэс лыдэ басьтыса, котькуд пумиськон аспӧртэм луоз. Озьы котырес ӝӧк сьӧрын кенешонъёс, мастер-классъёс, концертъёс радъяськозы. Сяме пырем удмурт лулчеберетэз Удмуртиысь фольклор кырӟанъя но эктонъя «Айкай» театр, калык эктонъя «Чебеляй» студия но фольклоръя но этнографияя «Чипчирган» ансамбль возьматозы. Тодэ вайытом, Пичи кенешлэн пумиськонэз 10-тӥ толсуре ортчиз. Отын «Удмурт кенешлэсь» уставаз выльдон, огазеяськонлы тӧро быръён, этнокультурной дышетонлэн учкетэз сярысь вераськизы. Тегъёс: удмуртъёс Лулчеберет Мерлык Удмуртия  